שביעות רצון ממשחק ההתקפה של הירוקים. סיינסבורי עשוי להיעדר עוד מספר שבועות. גורם בקבוצה: "הדברים מתחילים להתחבר תוך כדי תנועה"
במכבי חיפה מרוצים ממשחק ההתקפה של הקבוצה. בקבוצה שיבחו את החלוץ ניקיטה רוקאביצה שכבש גם אמש ועד כה יש באמתחתו של החלוץ האוסטרלי 5 שערים בשישה משחקים. שחקן נוסף שזכה למחמאות היה כמובן מוחמד עוואד שעלה אמש כמחליף וסיים את המשחק עם שער ובישול והיה המצטיין על כר הדשא.
בחיפה יוצאים כעת לפגרת הנבחרת כאשר דולב חזיזה וסאן מנחם זומנו לסגל נבחרת ישראל בעוד הבלם האוסטרלי טרנט סיינסבורי פצוע ובקבוצה מקווים כי יהיה כשיר למשחק הליגה הבא מול בני יהודה כאשר כרגע שיתופו מוטל בספק.
9000 אוהדי מכבי חיפה הגיעו אמש לאצטדיון המושבה ודחפו את הקבוצה למשך 90 דקות. השחקנים חגגו עם הקהל בסיום המשחק כאשר מי שירד במהירות לחדר ההלבשה היה החלוץ ירדן שועה שנכנס כמחליף שבע דקות לסיום המשחק ולא חגג עם חבריו את הניצחון.
"מישהו בהנהלה צריך לעשות לזה סוף" אמר בסיום המשחק גורם בקבוצה, "הדברים מתחילים להתחבר תוך כדי תנועה. חבל שדברים כאלה יחלחלו לחדר ההלבשה".